पेयजल आपूर्ति की मांग को लेकर दिया ज्ञापन
ग्रामपंचायत कोटड़ी के राजस्व ग्राम जानरा के ग्रामीणों ने पेयजल की समस्या को लेकर कलेक्टर को ज्ञापन दिया है। ज्ञापन में बताया कि गांव में लगा ट्यूबवैल अधिकांश समय खराब ही रहता है तो कभी पाइप लाइन लीक हो जाती है। ऐसी स्थिति में कर्मचारी बहाना बनाकर समय पर पेयजल की आपूर्ति नहीं करवाते है। मवेशियों की स्थिति बहुत दयनीय होती जा रही है।
कई बार संबंधित अधिकारियों को मौखिक एवं लिखित रूप में से स्थिति से अवगत करवाया गया लेकिन स्थिति जस की तस बनी हुई है। ग्रामीणों ने ज्ञापन देते हुए सुचारू पेयजल आपूर्ति की मांग की है। ज्ञापन देते समय देऊराम, शंभूसिंह, हरिश, मनोहर, हजारसिंह, तनेसिंह, गोपाल, हीराराम, अखेसिंह, हुकमाराम, उम्मेदाराम, खमाणसिंह, कमलसिंह, केसराराम, सुरसिंह, भैराराम, रूपाराम, दीनाराम उपस्थित रहे।
hin_Deva hin_Deva hin_Deva